Jimmy Carter

James Earl Carter, Jr. (1924-2024) lair ing Plains,
Georgia, utawi asring dipunsebat kanthi asma Jimmy Carter inggih punika Présidhèn Amérika Sarékat kaping 39 (1977-1981) lan naté pikantuk kanugrahan Nobel Pardamean ing taun 2002. Saderengipun dados présidhèn, Carter nglenggahi kalungguhan minangka Senat Georgia lan Gubernur Georgia ingkang kaping 76 (1971-1975).Carter New Georgia Encyclopedia (dipunundhuh tanggal 27 Juni 2011)

Ing taun 1976, Carter dipunnominasèkaken minangka kandidat "jaran ireng" déning Dhémokrat dados gantosipun présidhèn Gerald Ford ing pemilu présidhèn Amérika Sarékat taun 1976.

Salah satyunggalipun prastawa ingkang kontroversial nalika panjenenganipun dados présidhèn inggih punika warga Amérika Sarékat cacahipun 450 dipunsandera ing Kadutaan Ageng Amérika Sarékat ing Teheran, Iran. Jimmy Carter naté pikantuk Nobel Perdamean ing taun 2002.

 Karier James Carter ] dipunundhuh tanggal 27 Juni 2011) 
Sasampunipun sekolah satunggal taun ing Universitas Teknik Georgia, ing taun 1946, Jimmy Carter yasa bale wisma kaliyan Rosalynn ingkang ugi asalipun saking Georgia. Panjenenganipun gadhah sekawan putra, tigang jaler lan satunggal èstri. Setunggal taun sasampunipun lulus saking Akademi lajeng makarya ing dinas militèr aktif ing armada kapal selam. Taun 1952, Jimmy Carter pikantuk tugas ing program kapal selam nuklir ingkang dipunpandhegani déning Laksamana hyman Rickover. Sataun salajengipun, Carter nyinaoni fisika nuklir, wekdal punika panjenenganipun dipuncalonaken dados perwira mesin ingkang badhé dipuntugasi ing kapal selam nulkir Amérika ingkang kaping kalih. Nanging taun 1953, wonten musibah ing kulawarganipun lan bapanipun Carter tilar donya. Jimmy Carter kondur dhateng Georgia saperlu ngurus perusahaan kacang kagunganipun kulawarga Carter.

Ing taun 1962, Carter wangsul malih dhateng karieripun. Wekdal punika rayinipun ingkang namanipun Billy dados gantosipun minangka pangurus perusahaan kacang. Jimmy Carter saged menangaken pamilihan senator praja georgia. Sasampunipun dados senat ing Georgia, Jimmy Carter lajeng ndhèrèk nyalon dados Gubernur Georgia, nanging gagal piakntuk panjurung saking partenipun. Ing taun 1970, Jimmy nyalon malih dados gubernur lan menang saéngga saged lenggah minangka gubenur Georgia.

taun 1976, Jimmy Carter nyalon dados présidhèn Amérika seriakat. Jimmy Carter menang nyalon présidhèn lan ngalahaken Présidhèn Gerald Ford.

 Masa kepresidenan 

 Cathetan suku 

 Pranala njawi 
 Jimmy Carter 

Kategori:Artikel mawa basa krama
Kategori:Pemenang Bebungah Perdamean Nobel
Kategori:Présidhèn Amérika Sarékat
Kategori:Person of the Year
Kategori:Pemimpin Perang Dingin
Kategori:Lair 1924
Kategori:Pati 2024
Kategori:Wong Amérika Sarékat